एक बार फिर पंचायतीराज मंत्री राठौड़ तक पहुंचा लिलांबा का पेंशन प्रकरण
भास्कर न्यूज | रायपुर मारवाड़
निकटवर्तीलिलांबा ग्राम पंचायत में मॉनिटरिंग सर्वे कर 197 लोगों की पेंशन बंद करने का मामला मंगलवार को एक बार फिर पंचायतीराज मंत्री राजेन्द्र राठौड़ तक पहुंचा। सोजत विधायक संजना आगरी और लिलांबा क्षेत्र के पंचायत समिति सदस्य कृष्णपालसिंह की अगुवाई में जनप्रतिनिधियों ने मंत्री को ज्ञापन सौंपा। ज्ञापन में जनप्रतिनिधियों ने आरोप लगाया कि बीते 25 दिनों से जांच के नाम पर पेंशन बंद करने वाले कार्मिक को बचाने के प्रयास किए जा रहे हैं। उन्होंने काबिना मंत्री को पेंशन प्रकरण के दौरान भास्कर में प्रकाशित समाचारों की प्रतिलिपियां भी सौंपी, जिन्हें देख खुद मंत्री ने आश्चर्य जताया और जांच में लापरवाही बरतने वाले अधिकारियों कार्मिकों के खिलाफ कड़ी कार्रवाई का आश्वासन दिया।
एकसप्ताह के आदेश, लग गया पूरा महीना : बीतीआठ फरवरी को पंचायतीराज मंत्री राजेन्द्र राठौड़ के पाली प्रवास के दौरान सोजत विधायक संजना आगरी ने बैठक में ही लिलांबा ग्राम के लोगों की पेंशन गलत तरीके से बंद करने के मामले की जांच करवाने की मांग की थी। इस पर राठौड़ ने मामले की सात दिन में जांच कर कार्रवाई करने के आदेश दिए गए। लेकिन करीब एक माह बीत जाने के बाद भी अधिकारियों ने अब तक कोई कार्रवाई नहीं की।
विधायक ने कहा- आरोपी कार्मिक को बचा रहे अधिकारी
ज्ञापनसौंपने के दौरान सोजत विधायक संजना आगरी ने राठौड़ को बताया कि जांच स्थानीय कर्मचारियों से करवाई गई। जांच से पहले तो संबंधित कार्मिक को वहां से हटाया गया और ही उसे पाबंद किया गया। ऐसे में निष्पक्ष जांच हो जाने का तो सवाल ही नहीं उठता। इसे लेकर विधायक ने जांच प्रारंभ होने से पहले भी सवाल उठाए थे, लेकिन इसके बावजूद जांच अधिकारियों ने अपने हिसाब से ही कार्य किया। विधायक ने यह भी कहा कि पिछले एक महीने से जांच नहीं की जा रही पेंशन काटने वाले कार्मिक को बचाने के प्रयास किए जा रहे हैं। उन्होंने राजनीतिक द्वेष के चलते जनता का अहित करने वाले कर्मचारी और उसे प्रश्रय देने और बचाने का प्रयास करने वाले अधिकारियों के खिलाफ भी कार्रवाई करने की मांग की है।
भास्कर ने उठाया मामला
गौरतलबहै कि दैनिक भास्कर पिछले करीब एक माह से लिलांबा गांव में बीस प्रतिशत पेंशन धारकों को अपात्र कर दिए जाने और उनकी पेंशन बंद करने के संबंध में सिलेसिलेवार क्रम से समाचार प्रकाशित कर रहा है। जिन लोगों की पेंशन बंद की गई उनमें विधवा महिलाएं और विकलांग लोग भी शामिल हैं।
मंत्रीको बताई जमीनी हकीकत
^एकबार फिर पंचायतीराज मंत्री से मुलाकात कर मामले की जमीनी हकीकत बताई है। किसी भी हाल में गरीब परिवारों का हक उन्हें मिलेगा। जिस कार्मिक पर आरोप है उसे हटाया नहीं गया, स्थानीय अधिकारियों ने स्थानीय कर्मचारियों से जांच करवा दी। संजनाआगरी, विधायक सोजत।
जल्द होगी कार्रवाई
^मंत्रीने जल्द कार्रवाई करवाने और गरीब लोगों के नाम फिर से जुड़वाने का आश्वासन दिया है। अधिकारी उन्हें भी गलत जानकारी देने से नहीं चूक रहे, इसी से अंदाजा लग जाता है कि कार्मिक को बचाने के लिए क्या कुछ नहीं हो रहा। -कृष्णपालसिंह, पंचायत समिति सदस्य लिलांबा
रायपुर. पंचायती राजमंत्री राजेंद्र राठौड़ को लिलांबा पेंशन प्रकरण को लेकर दैनिक भास्कर में प्रकाशित खबरें दिखाती विधायक संजना आगरी।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva